62021CO0450_INF
Tiesas (sestā palāta) 2022. gada 18. maija rīkojums –
Ministero dell’istruzione (Elektroniskā karte)
(lieta C‑450/21) (
1
)
Lūgums sniegt prejudiciālu nolēmumu – Tiesas Reglamenta 99. pants – Sociālā politika – Direktīva 1999/70/EK – UNICE, CEEP un EAK noslēgtais pamatnolīgums par darbu uz noteiktu laiku – 4. klauzulas 1. punkts – Nediskriminācijas princips – “Darba nosacījumu” jēdziens – Pabalsts, kas piešķirts skolotāju talākizglītības atbalstam un to profesionālo prasmju uzlabošanai
1.
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Piemērošanas joma – Persona, ko ministrija nodarbina par skolotāju – Iekļaušana
(Padomes Direktīvas 1999/70 pielikuma 3. klauzulas 1. punkts un 4. klauzulas 1. punkts)
(skat. 30.– 32. punktu)
2.
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Aizliegums diskriminēt darba ņēmējus, ar kuriem ir noslēgts līgums uz noteiktu laiku – Nodarbinātības nosacījumi – Jēdziens – Pabalsts, kas piešķirts skolotāju talākizglītības atbalstam un to profesionālo prasmju uzlabošanai – Iekļaušana
(Padomes Direktīvas 1999/70 pielikuma 4. klauzulas 1. punkts)
(skat. 33., 35.– 38. punktu)
3.
Sociālā politika – UNICE, CEEP un EAK noslēgtais pamatnolīgums par darbu uz noteiktu laiku – Direktīva 1999/70 – Atšķirīgu attieksmi pamatojoši objektīvi iemesli – Jēdziens – Vērā ņemamie kritēriji – Pabalsts, kas ministrijas pastāvīgajiem skolotājiem piešķirts, izmantojot elektronisko karti, lai atbalstītu skolotāju tālākizglītību un uzlabotu viņu profesionālās prasmes – Skolotāju, kas nodarbināti uz noteiktu laiku, izslēgšana no šī pabalsta saņemšanas – Nepieļaujamība
(Padomes Direktīvas 1999/70 pielikuma 4. klauzulas 1. punkts)
(skat. 45. – 48. punktu un rezolutīvo daļu)
Rezolutīvā daļa
Pamatnolīguma par darbu uz noteiktu laiku, kas noslēgts 1999. gada 18. martā un kas pievienots Padomes Direktīvas 1999/70/EK (1999. gada 28. jūnijs) par UNICE, CEEP un EAK noslēgto pamatnolīgumu par darbu uz noteiktu laiku pielikumā, 4. klauzulas 1. punkts ir jāinterpretē tādējādi, ka tam ir pretrunā tāds valsts tiesiskais regulējums, saskaņā ar kuru tikai Izglītības ministrijas pastāvīgi nodarbinātie skolotāji, izslēdzot skolotājus, kurus šī ministrija nodarbina uz noteiktu laiku, saņem finansiālu atbalstu 500 EUR apmērā gadā, kas piešķirts skolotāju tālākizglītības atbalstam un to profesionālo prasmju uzlabošanai un kas tiek iemaksāts elektroniskajā kartē, kuru var izmantot, lai iegādātos grāmatas un rokasgrāmatas, tostarp, digitālā formātā, publikācijas un noderīgus profesionālās pilnveides žurnālus, iekārtas un programmatūras dalībai profesionālo prasmju pilnveides un kvalifikācijas kursos, bakalaura, maģistra, specializētos vai pirmā līmeņa studiju kursos, kas saistīti ar profesionālās darbības jomu, trešā līmeņa kursos vai augstskolu maģistrantūras studiju kursos, kas saistīti ar profesionālās darbības jomu, lai apmeklētu teātra izrādes un kino seansus, muzejus, izstādes, kultūras pasākumus un izrādes, un citus izglītojošus pasākumus, kā arī lai iegādātos savienojamības pakalpojumus profesionālās darbības pienākumu izpildei attālināti.
(
1
)	OV C 422, 18.10.2021.